वृद्ध जाट गए संसद मार्च में, युवाओं ने संभाली कमान
युवा बोले- जब तक सरकार उनकी मांगें नहीं मानती जारी रखेंगे आंदोलन
भास्करन्यूज |यमुनानगर
आरक्षणसमेतअन्य मांगों को लेकर संसद मार्च पर गए बुजुर्ग जाटों के बाद युवाओं ने धरने की कमान संभाली। वीरवार को अनाज मंडी में धरने पर पहली बार युवा पहुंचे। युवाओं ने सरकार के खिलाफ भी की। उनका कहना था कि धरना लगातार जारी रहेगा। संसद मार्च से लौटने के बाद फिर से बुजुर्ग धरने पर बैठेंगे।
जाट आरक्षण संघर्ष समिति के साढ़ौरा ब्लॉक प्रधान कमल ढलौर के नेतृत्व में अनाज मंडी में धरना जारी रहा। उन्होंने कहा कि पहली बार धरने पर युवा शामिल हुए हैं। क्योंकि संसद मार्च में बुजुर्ग शामिल होने गए हैं। उन्होंने कहा कि सरकार मांगों को लेकर गंभीर नहीं है। एक माह से अधिक समय से धरना चल रहा है, लेकिन किसी भी मांग पर सरकार राजी नहीं हुई। उन्होंने बताया कि संसद मार्च के लिए भी जिले से सैकड़ों की संख्या में जाट यहां से रवाना हुए हैं। संसद मार्च के बाद फिर से धरना जारी किया जाएगा। इस दौरान अविनाश, विकास जडौदा, सुच्चा सिंह सुढ़ल, संजीव ताजकपुर, प्रदीप ताजकपुर, अरुण, प्रवीण, राहुल, सचिन, डिंपल, अजय, प्रह्लाद बक्करवाला मौजूद रहे।
यमुनानगर |आरक्षणकी मांग को लेकर धरने पर बैठे जाट युवा।
hin_Deva hin_Deva awa_Deva hin_Deva hin_Deva hin_Deva